Geskiedenis van die klub - MCSA - Stellenbosch Section
NavigasieTuisbladGeskiedenis van die klubNuusflitseNuusflitse (via Google Groups)Nuusbrief ArgiefKlimprogramKlimkalender (via Google Calendar)UitstappieverslagvormKomiteeFoto GaleryKaarteAlgemene Inligting & VormsKontak OnsTien Pieke ProjekMountain Club of South AfricaMCSA Online Roster of Events
Uurlikse weervoorspelling vir die Jonkershoekberge
45days since Victoriapiek en Emerald Dome
Recent site activityTuisbladedited by Stellenbosch Section of the Mountain Club of South AfricaKlimprogramedited by Stellenbosch Section of the Mountain Club of South AfricaNuusbrief 288created by Stellenbosch Section of the Mountain Club of South AfricaView All
Geskiedenis van die klub
Die Stellenbosch Afdeling is gestig in 1893, kort na die Kaapse afdeling.
Na enkele jare het dit egter geleidelik
doodgeloop en is weer in 1953 herstig. Die geskiedenis word beskryf
in die artikel van Ernst Lotz in die Joernaal no. 86 van 1983, p.12
-15, getiteld “Dertig jaar is ‘n leeftyd”.
Die eerste bestuurslede na die herstigting van die Afdeling was:
Dr T.B. Scheffler
Mnr E. v.d.S. Lotz (onse Ernst)
Mnr C.A. Smith (Oftewel Oom Tjaain)
Mnr W. Martley
Die eerste uitstappie was ...
Die Katedrale op Saterdag 24 Oktober 1953.
(interessant dat die eerste Omsendbrief (Oktober 1953) dit 'Die Katedrale' noem en nie soos ons nou altyd praat van 'Die Katedraal' nie.)
Die bymekaarkom plek was ...
6 v.m. stiptelik by die hoek van Jonkershoekweg en Van der Stelstraat (die vurk by die Wilgerboom)
(indien ons nou daar sou versamel sal dit 'n verkeersprobleem veroorsaak (sic))
Vervoer: "Voornemende deelnemers moet asseblief voor Vrydag, 5 n.m. met een van die bestuurslede in verbinding tree sodat die moontlikheid om vervoer te verskaf ondersoek kan word. Slaag dit nie gaan ons per fiets."
(En nou het ons die afgelope paar jaar SLEGS twee fietsuitstappies aangebied!)
Die uitstappie verslag noem dat 13 lede teenwoordig was insluitend drie van die vier bestuurslede. Oom Tjaain Smith was die leier.
Ons Stellenbosch Seksie het darem ook al opskudding veroorsaak. Ernst Lotz vertel in die 1983 joernaal hoe ons omsendbrief nommer 3 se bergklubwapen op die voorblad die eerste een was met Afrikaanse bewoording! Ek haal aan:
“Omsendbrief nommer 3 het skaars in Kaapstad grondgevat, of die duiwel was los. Afrikaans op die wapen! Ongehoord, onvanpas, en totaal onaanvaarbaar!”
Die volgende Sentrale Bestuur vergadering het hewige debat uitgelok, maar op die ou einde het Afrikaans op die wapen wel die groen lig gekry!